견ᄎᆞ쥬뎌공단쟝
見此躊躇空斷腸
이ᄅᆞᆯ 보고 머믓ᄭᅥ리고 쇽졀업시 애ᄅᆞᆯ ᄞᅳᆫᄂᆞᆫᄯᅩ다
淸쳥江강曲곡
쇽옥상비슈만당
屬玉雙飛水滿塘
쵹옥이 ᄡᅡᆼᄡᅡᆼ이 ᄂᆞᆯ고 믈이 모ᄉᆡ 차시니
고포심쳐욕원앙
菰蒲深處浴鴛鴦
역괴과 챵포 깁픈 고ᄃᆡ 원앙이 모욕 ᄀᆞᆷᄂᆞᆫᄯᅩ다
ᄇᆡᆨ빙만도귀ᄅᆡ만
白蘋滿棹歸來晩
흰 말암이 돗대예 ᄀᆞᄃᆞᆨᄒᆞ여 도라오미 느ᄌᆞ니
츄탹노화냥안상
秋著蘆花兩岸霜
ᄀᆞᄋᆞᆯ이 ᄀᆞᆯ 곳 두 언덕이 서리로다
편쥬계안의님월
扁舟繫岸依林樾
편쥬ᄅᆞᆯ 언덕의 ᄆᆡ야 님월의 의지ᄒᆞ니
쇼쇼냥빙ᄎᆔ화발
蕭蕭兩鬢吹華髮
쇼쇼ᄒᆞᆫ 두 귀밋ᄐᆡ 흰 털이 붓치ᄂᆞᆫᄯᅩ다